Na osnovu člana 20a. Zakona o radu ( „Službene novine FBiH“ broj: 16/26 i 89/18), člana 4. Uredbe o postupku prijema u radni odnos u u javnom sektoru u Zeničko-dobojskom kantonu ( „Službene novine Ze-do kantona“, broj: 9/23 i 14/23), člana 7. Pravilnika o radu JU Centar za socijalni rad Zenica, broj: 02/1-04-1-1149/23 od 07.12. 2023. godine, Odluke direktora o potrebi prijema radnika u radni odnos, broj: 02/1-05-3-29/24 od 05. 01. 2024. godine, JU Centar za socijalni rad Zenica raspisuje

**JAVNI OGLAS**

**za prijem radnika u radni odnos na neodređeno vrijeme**

**I Radno mjesto i trajanje ugovora o radu**

1. Pomoćnik direktora za poslove Sektora porodične zaštite – 1 izvršilac na neodređeno vrijeme
2. Pomoćnik direktora za poslove Sektora socijalne zaštite – 1 izvršilac na neodređeno vrijeme

**II Opis radnog mjesta**

Pozicija 1. - Rukovodi radom Sektora, zadužen za blagovremenu realizaciju poslova u skladu sa zakonima, podzakonskim aktima, Pravilima Centra i drugim opštim aktima iz nadležnosti Centra, vodi evidencije i dokumentacije u skladu sa propisima i opštim aktima Centra, brine se za vlastitu kontinuiranu edukaciju, te redovno prati, proučava i primjenjuje savremena dostignuća u obavljanju poslova iz djelokruga rada Centra, po potrebi obavlja poslove iz djelokruga Sektora, po potrebi rješava najkompleksnije predmete, po potrebi mijenja druge rukovodioce, odgovoran je za materijalne i ljudske resurse povjerene službi, obavlja i druge poslove po nalogu direktora, za izvršenje radnih zadataka odgovara direktoru Centra.

Osnovna plata: 1856,25 KM

Pozicija 2. - Rukovodi radom Sektora, zadužen za blagovremenu realizaciju poslova u skladu sa zakonima, podzakonskim aktima, Pravilima Centra i drugim opštim aktima iz nadležnosti Centra, vodi evidencije i dokumentacije u skladu sa propisima i opštim aktima Centra, brine se za vlastitu kontinuiranu edukaciju, te redovno prati, proučava i primjenjuje savremena dostignuća u obavljanju poslova iz djelokruga rada Centra, po potrebi obavlja poslove iz djelokruga Sektora, po potrebi rješava najkompleksnije predmete, po potrebi mijenja druge rukovodioce u slučaju njihove odsutnosti, obavlja i druge poslove po nalogu direktora i za izvršenje radnih zadataka odgovoran je direktoru Centra.

Osnovna plata: 1856,25 KM

**III Opšti i posebni uslovi za zasnivanje radnog odnosa**

Opći uslovi koje kandidat mora ispunjavati su:

* da je stariji od 18 godina
* da je državljanin BiH
* da je zdravstveno sposoban ( fizički i psihički ) za obavljanje poslova radnog mjesta na koje se prijavio

Posebni uslovi za zasnivanje radnog odnosa:

Pozicija 1. i 2. – VSS, VII stepen društvenog smjera ili visoko obrazovanje po bolonjskom sistemu studiranja sa ostvarenih najmanje 240 ECTS bodova – završen fakultet društvenog smjera, 3 godine radnog iskustva u oblasti socijalne ili porodične ili dječije zaštite, poznavanje rada na računaru, položen stručni upravni ispit.

Izbor najboljih kandidata izvršiće Komisija za izbor kandidata za prijem u radni odnos nakon obavljenog razmatranja dostavljene dokumentacije i održanog pismenog i usmenog stručnog ispita sa svakim od kandidata iz sljedećih zakonskih propisa: Porodični zakon FBiH („Sl. novine FBiH“, broj: 35/05, 41/05, 31/14 i 32/19), Zakon o socijalnoj zaštiti, zaštiti civilnih žrtava rata i zaštite porodice sa djecom ZDK („Sl. novine ZDK“, broj: 13/07, 13/11, 3/15, 2/16 i 16/22), Zakon o hraniteljstvu u Federaciji BiH („Sl. novine FBiH“, broj: 19/17 i 52/22), Zakon o materijalnoj podršci porodicama sa djecom („Sl. novine FBiH“ broj: 52/22), Zakon o roditeljima njegovateljima u FBiH („Sl. novine FBiH“ broj:75/21) .

Pismeni dio ispita će se sastojati od 10 pitanja. Svaki potpuno tačan odgovor će se bodovati sa jednim bodom, dok se nepotpuni i netačni odgovori neće bodovati. Na stručnom usmenom dijelu ispita Komisija će postaviti svakom kandidatu po tri pitanja, a odgovore na svako pitanje svaki član komisije boduje od 0-10 bodova. Konačna ocjena svakog člana komisije za svakog od kandidata se dobiva na način da se ukupan broj bodova dobivenih na usmenom dijelu ispita, dijeli sa tri. Ukupna ocjena za svakog kandidata za stručni usmeni ispit će predstavljati zbir ocjena sva tri člana Komisije. Ukupan broj bodova se sastoji od zbira bodova sa pismenog i usmenog stručnog ispita.

**IV Potrebni dokumenti**

Potrebni dokumenti, kao dokaz ispunjavanja potrebnih uslova:

* Potpisana prijava na oglas sa kratkom biografijom
* Izvod iz matične knjige rođenih
* Uvjerenje o državljanstvu
* Diploma o stečenoj stručnoj spremi navedenoj u posebnim uslovima za radno mjesto, te rješenje o nostrifikaciji, ukoliko je navedena isprava stečena van Bosne i Hercegovine, nakon 06. 04.1992. godine
* Dokaz o traženom radnom iskustvu u struci (uvjerenje od prethodnog poslodavca sa opisom poslova koji su se obavljali za vrijeme radnog angažmana)
* Dokaz o poznavanju rada na računaru
* Uvjerenje o položenom stručnom upravnom ispitu. Ako kandidat nema položen stručni upravni ispit, prijava kandidata može biti prihvaćena u dalju konkursnu proceduru, s tim da je, ukoliko kandidat bude primljen u radni odnos u Centru, stručni upravni ispit obavezan položiti u roku predviđenim važećim Pravilnikom o radu JU Centar za socijalni rad Zenica.

Dokumentaciju kojom se dokazuje ispunjavanje uslova navedenih u Javnom oglasu kandidati su dužni dostaviti u orginalu ili ovjerenoj kopiji i ista ne može biti starija od šest mjeseci od dana prijave na oglas, izuzev Izvoda iz matične knjige rođenih, ukoliko je isti trajan.

JU Centar za socijalni rad Zenica će o terminu i mjestu održavanja stručnog pismenog i usmenog ispita obavijestiti kandidate dostavom skenirane obavijesti na e-mail adresu kandidata najmanje pet dana prije održavanja pismenog i usmenog stručnog ispita i ista će obavijest biti postavljena na web stranicu i oglasnu tablu JU Centra za socijalni rad Zenica.

**Napomena**: Samo izabrani kandidati su u obavezi u roku od 15 dana od dana zaprimanja obavještenja o njihovom izboru kao najboljih kandidata, dostaviti ljekarsko uvjerenje, uvjerenje o nevođenju krivičnog postupka i uvjerenje o nekažnjavanju.

Za izabranog kandidata nije predviđena obaveza probnog rada.

Rok za podnošenje prijava je osam dana od posljednjeg objavljivanja u sredstvima javnog informisanja i računa se prema datumu objave konkursa u glasilu koje zadnje objavi ovaj javni oglas.

Više informacija kandidati mogu dobiti na broj telefona 032/447-916.

Prijavu na javni oglas sa potrebnom dokumentacijom dostaviti na adresu Saliha Cakana Mulalića br. 5, 72000 Zenica, sa naznakom „NE OTVARAJ – PRIJAVA NA JAVNI OGLAS“.

Neuredne, nepotpune i neblagovremene prijave, komisija će odbaciti zaključkom koji se dostavlja na adresu podnosioca prijave.

JU Centar za socijalni rad Zenica će svim kandidatima koji ne budu primljeni u radni odnos, po okončanju konkursne procedure vratiti dostavljenu ličnu dokumentaciju iz prijave na javni oglas.

D i r e k t o r

Muamer Mehić